Public procurement notice: Contract Notice
Published: 2020-11-13
Buyer: Region Midtjylland
Country: DK
Contract type: Services
Procedure: Open procedure
CPV classification: 79713000: Guard services
Submission deadline: 2020-11-23

Technical requirements: Når hospitalet skalsikres, gøres dette som led i en vurdering af behov for skærmning i en kortere eller længere periode. Alle indgangsdøre vil blive låst, dog med undtagelse af de indgange, hvor der etableres skalsikringsstationer. Ved skalsikringsstationerne skal der være en vagt tilstede. Alt hospitalspersonale kan bevæge sig ind og ud med deres personalekort. Alle øvrige besøgende skal gennem de åbne indgange og skalsikringsstationerne.
Opgaven består ved stationen i at agere guide og vejlede i værnemidler, retningslinjer og vejvisning. Derudover består opgaven i at gå til hånde i samarbejde med hospitalspersonalet, når det er muligt. Vagterne, der betjener skalsikringsstationen, skal være servicemindede og fungere som en forskudt reception. Alle besøgende skal sikres en god velkomst, det gælder bl.a. patienter, samarbejdspartnere, herunder chauffører, og pårørende. Vagten skal bistå brugerne ved eventuelle udfordringer. Opgaven er også beskrevet i en retningslinje, hvor der er en vejledning for hver indgang, der kan have særlige forhold at tage hensyn til. Retningslinjen revideres løbende og udleveres fra gang til gang til vagterne.
Leverandøren skal sikre, at ansatte hos leverandøren og eventuelle underleverandører, som medvirker til at opfylde kontrakten i Danmark, er sikret løn (herunder særlige ydelser), arbejdstid og andre arbejdsvilkår i henhold til udkast til kontrakt pkt. 8.3 og kontraktbilag 9.
Der stilles i kontrakten krav om, at leverandørens ydelser skal leveres med respekt for nationale og internationale love og regler vedrørende menneskerettigheder, arbejdstagerrettigheder, miljø og antikorruption.
Det er leverandørens ansvar at sikre, at de medarbejdere, der løser opgaver i henhold til kontrakten, ikke er uegnede til at udføre de pågældende opgaver på betryggende og ansvarlig vis.
Identificering af det økonomiske mest fordelagtige tilbud vil ske ved anvendelse af tildelingskriteriet ”Pris”, idet ordregiver agter at indgå kontrakt med de tilbudsgivere, der afgiver tilbud med de laveste pris, jf. kontraktbilag 3.
Forstået som den samlede tilbudspris, jf. kontraktbilag 3. Den samlede tilbudspris der beregnes på baggrund af besvarelserne i kontraktbilag 3, findes ved at multiplicere "Antal timer" med "Timepris". Herefter adderes hver "Samlet pris" for hver "Vagttype".
Udbudsmaterialet, herunder udbudsbetingelserne, offentliggøres via det internetbaserede eSourcing-system, CTM fra EU-Supply. Således kan udbudsmaterialet, herunder evt. rettelsesblade, downloades via: https://eu.eu-supply.com/ctm/supplier/publictenders?B=REGIONMIDT
Al kommunikation vedrørende dette udbud skal foregå via EU-Supply i overensstemmelse med udbudsbetingelserne - og ikke via ordregivers ovenfor oplyste e-mail.
Adgang til udbudsmaterialet og deltagelse i udbuddet kræver online registrering i EU-Supply. Det er gratis at oprette sig som bruger i systemet. Efter registreringen logger [Tilbudsgiver/Ansøger] sig ind i øverste venstre hjørne. Herefter kommer der en oversigt over alle regionens udbud, og der klikkes på det relevante udbud, hvorefter udbudsmaterialet kommer frem, herunder de bilag, som skal afleveres som en del af det samlede tilbud.
Ved tekniske spørgsmål til brugen af systemet, kontakt venligst EU-Supply's Support på telefon 70 20 80 14 eller mail til dksupport@eu-supply.com
Spørgsmål til selve udbuddet skal stilles til ordregiver via spørgsmål/svar-modulet inde i systemet. Svar på disse spørgsmål offentliggøres i anonymiseret form i systemet, hvor de er tilgængelige for alle.
Klage skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, og 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere.
Klage over indgåelse af en kontrakt baseret på en rammeaftale med genåbning af konkurrencen (miniudbud) skal være indgivet til Klagenævnet for Udbud inden 30 kalenderdage regnet fra dagen efter ordregiverens underretning om tildelingsbeslutningen.